
Comisia pentru buget, 

finanţe şi bănci
AVIZ

	
	asupra propunerii legislative pentru modificarea  şi completarea Legii nr.80/1992 privind pensiile şi alte drepturi de asigurări sociale ale agricultorilor
	


Cu adresa nr.76 din 7 mai 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea  şi completarea Legii nr.80/1992 privind pensiile şi alte drepturi de asigurări sociale ale agricultorilor

În urma examinării, în şedinţa din data de 27 mai 1998 , Comisia pentru Buget, Finanţe şi Bănci, cu majoritate de voturi, a hotărât respingerea din următoarele considerente:

1. O nouă reglementare pe acest an a modului de constituire a veniturilor Bigetului Fondului pentru plata pensiilor şi altor drepturi de asigurări sociale ale agricultorilor, prin introducerea unei contribuţii de 2% plătibilă de toţi agenţii economici, conduce la o diminuare a resurselor acestui fond, faţă de nivelul cotelor stabilite pentru anul 1998, în condiţiile legislaţiei actuale, fapt care presupune identificarea de venituri corespunzătoare pentru acoperirea acestui gol de finanţare.


2. Aplicarea acestei propuneri legislative ar conduce la creşterea fiscalităţii agenţilor economici, prin instituirea unei taxe care nu are nimic comun cu activitatea desfăşurată de aceştea.


3. Ministerul Muncii şi Protecţiei Sociale a iniţiat un proiect de Lege privind sistemul public de pensii şi alte drepturi de asigurări sociale, ce urmează să fie înaintat Parlamentului spre dezbatere şi adoptare şi care conţine prevederi legate de modul de constituire a fondurilor de pensii.

Acest proiect de lege iniţiat de Guvern, înglobează şi drepturile de pensii şi alte drepturi de asigurări sociale pentru agricultori, stabilindu-se un sistem nou de contribuţie pentru persoanele din acest sistem, Legea nr.80/1992 urmând a fi aborgat

